《凤凰阁 代诸生贺程近斋受奖 有引》
明代·任环

秋月冰壶，纤埃俱绝。真个是风流人杰。看他八斗深藏，三江倒泄。

论声华、日星昭列。秉铎东州，远绍尼山命脉。有多少游杨立雪。

眼见得、凤口衔书，蒲轮动辙。要先生、那时正说。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。